ΓΡΑΠΤΗ ΕΡΩΤΗΣΗ E-0412/96 υποβολή: Sιrgio Ribeiro (GUE/NGL) προς την Επιτροπή (29 Φεβρουαρίου 1996)

Θέμα: Διάθεση των κοινοτικών κονδυλίων (ΕΚΤ) από την COFACO, S. Miguel, Αζόρες, Πορτογαλία

Ως γνωστόν, έχουν σημειωθεί περιπτώσεις, που δεν κατέστη δυνατόν να αποδειχθούν όλες εγκαίρως, όπου τα κοινοτικά κονδύλια (ΕΚΤ) που προορίζοντο για την επαγγελματική κατάρτιση διετέθησαν υπό τη συγκατάβαση διαφόρων και μέσω πολλών παραλείψεων για την πληρωμή εργαζομένων υπό εργασιακό καθεστώς, παρουσιαζόμενο ως «πρακτικά μαθήματα» και υπό την κάλυψη του νόμου παντελώς διαστρεβλωμένο. Αναφέρομαι συγκεκριμένα στον πορτογαλικό νόμο του Ιουλίου του 1988 (νομοθ. διάταγμα 242/88) και στις συμβάσεις που βασίζονται σ' αυτόν καθώς και στο κανονιστικό διάταγμα αριθ. 464/94.

Μία πρόσφατη και άκρως διαφωτιστική περίπτωση είναι αυτή της κονσερβοβιομηχανίας ιχθύων COFACO (Sβo Miguel, Αζόρες, Πορτογαλία) όπου δεν παρέχεται επαγγελματική κατάρτιση παρά μόνον σποραδικώς και διαλειπόντως κι όπου η σύμβαση επαγγελματικής κατάρτισης κατήντησε για τους μαθητευόμενους «καθεστώς υπεργολαβίας» και οι ευθύνες επερρίφθησαν «στην ΕΕ» επειδή δεν είχε τηρήσει τους χρηματοδοτικούς όρους και δημιούργησε εργασιακές σχέσεις απαραδέκτως και ολοσχερώς επισφαλείς.

Πέραν τούτου είναι προφανές ότι υπάρχει πρόθεση αυτή η τακτική να συνεχισθεί, μέσω της χρήσεως κοινοτικών κονδυλίων, αδιαφορώντας για τους στόχους και τη διαστρέβλωση του νομικού πλαισίου.

Τα κρούσματα είναι μάλλον πολλά, το ιδιαίτερο όμως στην προκείμενη περίπτωση είναι ότι, απ' ό, τι φαίνεται, πραγματοποιήθηκε επίσκεψη «κάποιου που έχει σχέση με την ΕΕ» λόγω της οποίας επί ένα σύντομο χρονικό διάστημα εδόθη προτεραιότητα στην επαγγελματική κατάρτιση, ώστε ο ενδεχόμενος αυτός επισκέπτης να εύρει ολιγότερες ανωμαλίες.

Ερωτώ την Επιτροπή εάν πραγματοποιήθηκε τέτοια επίσκεψη, υπό ποίες συνθήκες και ποιά στοιχεία προέκυψαν;

Απάντηση του κ. Flynn εξ ονόματος της Επιτροπής (11 Απριλίου 1996)

Σύμφωνα με τις πληροφορίες που έχουν υποβληθεί, η Περιφερειακή Διεύθυνση Απασχόλησης της αυτόνομης περιφέρειας των Αζορών που είναι επιφορτισμένη με τη διαχείριση του τμήματος του Ευρωπαϊκού Κοινωνικού Ταμείου (ΕΚΤ) του ειδικού προγράμματος ανάπτυξης της αυτόνομης περιφέρειας των Αζορών (Pedraa II), ενέκρινε το 1994 σχέδιο κατάρτισης που επρόκειτο να αναπτύξει η επιχείρηση Cofaco στη βιομηχανική της μονάδα στο Rabo de Peixe (S. Miguel - Aηores).

Το σχέδιο αφορούσε την πραγματοποίηση 11 ενεργειών κατάρτισης για συνολικά 241 άτομα (122 απασχολούμενους και 119 ανέργους), κατά την περίοδο από Νοέμβριο 1994 έως Νοέμβριο 1995. Οι ασκούμενοι άνεργοι επελέγησαν από τις περιφερειακές υπηρεσίες απασχόλησης και η επιχείρηση Cofaco εγγυήθηκε την πρόσληψη του 50% αυτών των ασκούμενων μετά την κατάρτισή τους. Το σχέδιο προέβλεπε για κάθε ασκούμενο 1.500 ώρες κατάρτισης (1.000 ώρες θεωρητικής κατάρτισης και 500 ώρες πρακτικής κατάρτισης).

Η συνολική εγκεκριμένη δαπάνη ανερχόταν σε 932 εκατ. εσκούδος (4,8 εκατ. Ecu) με τον παρακάτω τρόπο χρηματοδότησης:

>TABLE>

Τα έσοδα αντιστοιχούν στον εκτιμούμενο όγκο παραγωγής, για την περίοδο πρακτικής κατάρτισης.

Επειδή παρουσιάστηκε κάποια καθυστέρηση στις ενέργειες, η Cofaco ζήτησε την παράταση του σχεδίου κατάρτισης μέχρι το Φεβρουάριο του 1996.

Οι πληρωμές που πραγματοποιήθηκαν στην Cofaco (ΕΚΤ και εθνική συμμετοχή) ανέρχονται σε 130 εκατ. εσκούδος (πρώτη προκαταβολή 1994/1995) και εκπροσωπούν το 26% της εγκεκριμένης δημόσιας συγχρηματοδότησης. Η δεύτερη προκαταβολή του 1995 ζητήθηκε ήδη από τις περιφερειακές αρχές οι οποίες ακόμη αναλύουν τον απολογισμό των δαπανών που έχουν γίνει και τα λογιστικά στοιχεία που ζητήθηκαν από την εταιρεία.

Η πραγματική εκτέλεση της δράσης θα αξιολογηθεί με την αίτηση του υπολοίπου ποσού όπου θα αναλυθούν όλα τα οικονομικά και παιδαγωγικά στοιχεία. Η Περιφερειακή Διεύθυνση Απασχόλησης έχει συχνές συνεντεύξεις με τους υπεύθυνους της Cofaco, έχει ελέγξει τις ενέργειες πολλές φορές, έχει αναλύσει λογιστικά και έχει συνομιλήσει με τους ασκούμενους.

Επίσης η επιχείρηση έχει ανακοινώσει την πρόθεσή της να προσλάβει το Μάρτιο του 1996, 85 από τους ασκούμενους ανέργους οι οποίοι θα έχουν ολοκληρώσει την κατάρτισή τους με επιτυχία, αριθμός που υπερβαίνει κατά πολύ το 50% των προοπτικών απασχόλησης που προβλεπόταν αρχικά.

Κατά τη συνεδρίαση της επιτροπής παρακολούθησης του Pedraa II τον Ιούνιο του 1995, στο πλαίσιο επίσκεψης πολλών συγχρηματοδοτούμενων από τα διαρθρωτικά ταμεία σχεδίων, η Ευρωπαϊκή Επιτροπή πραγματοποίησε σύντομη επίσκεψη στην επιχείρηση. Εν τούτοις, δεν συζητήθηκε κανένα ζήτημα που αφορά την επαγγελματική κατάρτιση, κατά τη διάρκεια αυτής της επίσκεψης.